30. ΝΟΜΟΘΕΤ.ΔΙΑΤΑΓΜΑ υπ’ αριθ.1138 της 5/13 Οκτ.1949 Περί των εχθρικών περιουσιών. 4.Δια Β. Διαταγμάτων εκδιδομένων προτάσει των Υπουργών Οικονομικών και Εθνικής Οικονομίας θέλουσι διακανονισθή τα των εις το Ελληνικόν Δημόσιον περιερχομένων εχθρικών διπλωμάτων ευρεσιτεχνίας σημάτων και εν γένει δικαιωμάτων βιομηχανικής και πνευματικής ιδιοκτησίας, ειδικώτερον δε τα της προστασίας αυτών και ο τρόπος διαχειρίσεως ή μεταβιβάσεως και εν γένει διαθέσεως αυτών και κατά παρέκκλισιν των περί τούτων κειμένων διατάξεων. Δι’ ομοίων Β.Δ/των θέλουσιν ορισθή αι δια την προστασίαν των, περί ων η παρούσα παράγραφος, διπλωμάτων ευρεσιτεχνίας, σημάτων και εν γένει δικαιωμάτων βιομηχανικής και πνευματικής ιδιοκτησίας αναγκαίαι αστικαί και ποινικαί κυρώσεις. Αι ορισθησόμεναι ποιναί δεν δύνανται να ώσι βαρύτεραι της ποινής της φυλακίσεως ή της χρηματικής ποινής πέραν του ποσού των 50.000.000 δραχμών. Η άχρι της ενάρξεως της ισχύος του παρόντος τυχόν γενομένη εκποίησις ή μεταβίβασις ή εν γένει διάθεσις ή συμφωνία προς εκποίησιν μεταβίβασιν ή εν γένει διάθεσιν διπλωμάτων ευρεσιτεχνίας σημάτων και εν γένει δικαιωμάτων βιομηχανικής και πνευματικής ιδιοκτησίας, περί ων η παρούσα παράγραφος είναι εξ υπαρχής άκυρος, εκτός αν προηγήθη ταύτης έγκρισις του Υπουργού των Οικονομικών. Αι διατάξεις των, περί ων η παρούσα παράγραφος, Β.Δ/των θέλουσιν εφαρμοσθή και δια τας άχρι της ενάρξεως της ισχύος του παρόντος Νόμου τυχόν γενομένας εκποιήσεις, μεταβιβάσεις, και εν γένει διάθεσιν των, περί ων η παρούσα παράγραφος περιουσιακών στοιχείων, τας μη κηρυσσομένας κατά το προηγούμενον εδάφιον ακύρους. 